# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Y Berthynas Newydd â’r UE – Beth mae’n ei olygu i Fusnesau yng Nghymru** |
| **DYDDIAD**  | **11 Mawrth 2021** |
| **GAN** | **Jeremy Miles, AS - Y Cwnsler Cyffredinol a'r Gweinidog Pontio Ewropeaidd** |

Ar 12 Chwefror, cyhoeddodd Llywodraeth Cymru ei dadansoddiad o beth fyddai goblygiadau perthynas newydd y DU â’r UE, fel y nodir yn y Cytundeb Masnach a Chydweithredu, cytundebau cysylltiedig a chyd-ddatganiadau. Mae dogfen [*Y Berthynas Newydd â’r UE - Beth mae’n ei olygu i Gymru*](https://eur01.safelinks.protection.outlook.com/?url=https%3A%2F%2Fllyw.cymru%2Fy-berthynas-newydd-ar-ue-beth-maen-ei-olygu-i-gymru&data=04%7C01%7CMichelle.Grey%40gov.wales%7Ca7cec45b70244b8fce2c08d8cdd9c5b3%7Ca2cc36c592804ae78887d06dab89216b%7C0%7C0%7C637485682486573971%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=bjp279cT2Xa3gqcDVUxZ0pp7g0f6TgMgQecVZfaU6xI%3D&reserved=0) yn amlinellu’r newidiadau ymarferol ac yn cynnwys gwybodaeth am y canllawiau a’r cymorth sydd ar gael ar gyfer pobl sy’n byw yng Nghymru, busnesau yng Nghymru a’n cymunedau.

Gan ystyried pa mor gymhleth ac eang yw’r newidiadau y mae angen i fusnesau yn arbennig fod yn ymwybodol ohonynt nawr, rydym heddiw wedi darparu manylion pellach wedi’u hanelu’n benodol at fusnesau yng Nghymru yn ein dogfen newydd *Y Berthynas Newydd â’r UE - Beth mae’n ei olygu i Fusnesau yng Nghymru*. Mae’r ddogfen hon yn adeiladu ar yr wybodaeth yn ein dogfen flaenorol, ac yn cyfeirio at wybodaeth bellach fydd ei hangen wrth i fusnesau yng Nghymru addasu i’r berthynas fasnachu newydd.